
RAPORT 

asupra proiectului de Lege pentru prevenirea şi combaterea violenţei în familie



În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, cu proiectul de Lege pentru prevenirea şi combaterea violenţei în familie, transmis cu adresa nr.154 din 3 aprilie 2002, înregistrată sub nr.31/331  din  3 aprilie 2002.  

În şedinţa din 21  martie 2002, Senatul a dezbătut şi adoptat  această iniţiativă legislativă, care provine dintr-o propunere legislativă formulată de către senatorii Simona Marinescu şi Petre Roman. 

Guvernul României, prin punctul de vedere transmis  la Senat, susţine acestă iniţiativă legislativă, sub rezerva însuşirii amendamentelor formulate la pct.II din  adresa nr.760/MPR/25 februarie 2002.



Iniţiativa legislativă are ca obiect  adoptarea unor  reglementări care să asigure condiţile pentru consolidarea familiei, prevenirea conflictelor dintre membrii acesteia şi acordarea unui minimum de asistenţă socială celor lipsiţi de apărare, victime ale  violenţei în familie.



Comisia juridică, de disciplină şi imunităţi a mai fost sesizată, spre dezbatere în fond, cu propunerea legislativă privind violenţa în familie, iniţiată de  deputaţii:  Ovidiu Brânzan, Hildegrad Puwak, Viorica Afrăsinei, Smaranda Dobrescu, Minodora Cliveti, Mihaela  Mândrea Muraru, Carmen Moldovan, Petru Andea şi Ana Florea (nr.P.L.671/2001), precum şi  cu propunerea legislativă privind protecţia victimelor violenţei în familie, iniţiată de  deputaţii Mona Muscă, Valeriu Stoica, Titu Gheorghiof, Ionel Olteanu şi Emil Boc (nr. P.L. 118/2002).


La comisie, au fost depuse amendamente formulate în scris de către doamna deputat Anca Boagiu.


Potrivit prevederilor art.60 din Regulamentul Camerei Deputaţilor, membrii comisiei au luat în dezbatere cele trei iniţiative legislative, în prezenţa reprezentanţilor  Ministerului Justiţiei, Ministerului Sănătăţii şi Familiei, Ministerului de Interne,  Centrului Parteneriat pentru Egalitate, Centrului de Mediere şi Securitate Comunitară Iaşi, precum  şi ai iniţiatorilor. 



În urma discuţiilor cu caracter general, s-a hotărât ca dezbaterea proiectului de Lege pentru prevenirea şi combaterea violenţei în familie  să se facă concomitent cu examinarea amendamentelor depuse la comisie sau formulate oral în timpul şedinţelor, precum şi cu discutarea ca amendamente a propunerilor susţinute de iniţiatorii celor două iniţiative legislative.



Lucrările comisiei asupra acestui proiect de lege au avut loc în şedinţele din: 4 iunie 2002, 19, 20, 25 şi 27 februarie 2003, dezbaterile fiind finalizate în şedinţa din 27 februarie 2003. În cursul examinării, unele amendamente au fost admise de membrii comisiei, altele au fost respinse şi unele au fost retrase de către  iniţiatori.
 După  examinare, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru prevenirea şi combaterea violenţei în familie, adoptat de Senat la 21 martie 2002, cu amendamentele admise , astfel cum reiese din Anexa nr.1. Menţionăm că, în timpul dezbaterilor, unele amendamente au fost respinse, astfel cum  sunt redate  în Anexa nr.2 la  prezentul raport.  

Din numărul total al membrilor comisiei (25), au fost prezenţi la dezbateri 22 de deputaţi. 

În raport de obiectul şi conţinutul  său, proiectul de lege face parte din categoria legilor ordinare. 

    PREŞEDINTE, 
 







SECRETAR,

   
Prof. univ.dr. Ion NEAGU

      



           Carmen DUMITRIU

consilieri

Dumitra Diaconu

Nicolae Voiculescu

Anexa nr. I

AMENDAMENTE      ADMISE:
	Nr.

Crt.
	Articolul 

(text iniţial)
	Text adoptat de comisie şi

autorul amendamentului
	Motivare

	
	Lege pentru prevenirea şi combaterea violenţei în familie
	     Titlu – nemodificat.


	

	
	Capitolul I

Dispoziţii generale


	     Titlul capitolului I – nemodificat.
	

	1.
	     Art. 1 – (1) Ocrotirea şi sprijinirea familiei, dezvoltarea şi consolidarea solidarităţii familiale, bazată pe prietenie, afecţiune şi întrajutorare morală şi materială a membrilor familiei, constituie un obiectiv de interes naţional. 
(2)  Statul acţionează pentru prevenirea şi combaterea violenţei intrafamiliale, potrivit dispoziţiilor Codului penal, aşa cum a fost completat şi modificat prin legea nr. 197 / 2000 pentru modificarea şi completarea unor dispoziţii din Codul penal şi a dispoziţiilor Legii nr. 705 / 2001 privind sistemul naţional de asistenţă socială şi a prevederilor prezentei legi. 


	     Art. 1 – (1) Ocrotirea şi sprijinirea familiei, dezvoltarea şi consolidarea solidarităţii familiale, bazată pe prietenie, afecţiune şi întrajutorare morală şi materială a membrilor familiei, constituie un obiectiv de interes naţional. 

(2)  Statul acţionează pentru prevenirea şi combaterea violenţei în familie, potrivit dispoziţiilor Codului penal, în care se prevăd, între altele, infracţiunile de la articolele 175, 176, 179 - 183, 189 - 191, 193, 194, 197, 198, 202, 205, 206, 211, 305 - 307, 309, 314 – 316, 318, ale   Legii nr. 705 / 2001 privind sistemul naţional de asistenţă socială, şi  prevederilor prezentei legi. 

     Autori: deputat Ion Neagu şi Mona Muscă.
	     Pentru rigoarea textului.


	2.
	     
	     După art. 1 se introduce un text nou, care devine art.2, cu următorul cuprins:
     Art. 2 – (1) În sensul prezentei legi, violenţa în familie reprezintă orice acţiune fizică sau verbală  săvârşită cu intenţie  de către un  membru de familie, împotriva altui membru al aceleiaşi familii  care provoacă o suferinţă fizică, psihică, sexuală sau un prejudiciu material. 
(2) Constituie, de asemenea, violenţă în familie împiedicarea femeii de a-şi exercita drepturile şi libertăţile fundamentale.

     Autori: Comisia juridică şi deputat Ionel Olteanu.
	     Pentru respectarea normelor de tehnică legislativă cu privire  la definirea noţiunilor reglementate în cuprinsul prezentei legi.



	3.
	     Art. 2 - Prin membru de familie se înţelege soţul sau ruda apropiată, dacă aceasta din urmă locuieşte şi gospodăreşte împreună  cu făptuitorul, iar prin rude apropiate se înţelege ascendenţii şi descendenţii, fraţii şi surorile, copiii acestora, precum şi persoanele devenite prin adopţie, potrivit legii, astfel  de rude.


	     Art.2, prin renumerotare, devine art.3, cu următorul cuprins:

     Art. 3- În sensul prezentei legi, prin membru de familie se înţelege:

a) soţul;
b) ruda apropiată, astfel cum este definită de articolul 149 din Codul Penal.

      Autor: Comisia juridică.
	      Pentru corelarea cu dispoziţiile constituţionale, precum şi cu prevederile legale   referitoare la noţiunea de familie şi de membru al acesteia.



	4.
	     
	     După art. 2, devenit art. 3, se introduc trei texte noi, art. 4,  5 şi 6  cu următorul cuprins:

     Art. 4 – De efectele prezentei legi beneficiază şi persoanele care au stabilit relaţii asemănătoare acelora dintre soţi sau dintre părinţi şi copil, dovedite pe  baza anchetei sociale.
      Autor: deputat Mona Muscă.


	     Textul se justifică,  fiind necesară reglementarea apărării şi a acestor categorii de persoane.

	5.
	    
	     Art. 5 - Autorităţile administraţiei publice, prin structurile lor teritoriale, vor desemna personal special instruit care să instrumenteze cazurile de violenţă în familie. În scopul eficientizării şi instrumentării cu celeritate a cazurilor complexe de violenţă în familie, persoanele special instruite sunt obligate să colaboreze între ele. 
      Autori:  Comisia juridică şi iniţiatorii propunerilor legislative.

	     Textul este necesar în vederea precizării competenţelor acestor autorităţi în ceea ce priveşte instrumentarea cazurilor de violenţă.

	6.
	     
	     Art. 6 - (1) Autorităţile prevăzute  la art. 5 vor asigura pregătirea şi perfecţionarea continuă a persoanelor desemnate pentru identificarea formelor de abuz şi pentru instrumentarea cazurilor de violenţă în familie.


	    Textul  se justifică, fiind necesară continua perfecţionare a personalului din acest domeniu.

	
	
	     (2) Serviciul de reintegrare socială şi supraveghere a infractorilor va pregăti personal specializat - asistenţi sociali şi psihologi -  capabil să desfăşoare programe de terapie şi consiliere a agresorilor. Rezultatele aplicării acestor programe se vor prezenta instanţelor,  în condiţiile legii. 
     Autor: deputat Ionel Olteanu

	

	7.
	     Art. 3 – (1) Comunităţile locale – prin reprezentanţi – şi autorităţile administraţiei publice locale asigură condiţii pentru consolidarea familiei, pentru prevenirea conflictelor şi a violenţelor în familie. 

     (2) În cazul declanşării unor violenţe, comunităţile locale – prin reprezentanţi – şi autorităţile administraţiei publice vor acorda sprijinul logistic, informaţional şi material Agenţiei Naţionale pentru Protecţia Familiei.


	     Art.3, prin renumerotare, devine art.7, cu următorul cuprins:

     Art. 7 – (1) Autorităţile administraţiei  publice locale şi ceilalţi reprezentanţi ai comunităţilor locale asigură condiţii pentru prevenirea conflictelor şi a violenţei în familie. 

     (2) Autorităţile administraţiei publice locale, precum şi ceilalţi reprezentanţi ai comunităţilor locale vor acorda sprijinul logistic, informaţional şi material Agenţiei Naţionale pentru Protecţia Familiei.


	      Pentru rigoare juridică.



	
	     (3) În acest scop, primarii vor conlucra cu organizaţii de cult, organizaţii neguvernamentale şi fundaţii, precum şi cu orice persoane fizice şi juridice implicate în acţiuni caritabile, acordându-le sprijinul necesar în vederea îndeplinirii obiectivelor prevăzute la alin. (1) şi (2).
	(3) Primarii şi consiliile locale vor conlucra cu organizaţiile de cult, organizaţiile neguvernamentale, precum şi cu orice alte persoane juridice şi fizice implicate în acţiuni caritabile, acordându-le sprijinul necesar în vederea îndeplinirii obiectivelor prevăzute la alin. (1) şi (2). 
     (4) Organizaţiile neguvernamentale, precum şi orice alte persoane juridice implicate în acţiuni caritabile, care fac dovada că desfăşoară programe de asistenţă pentru victimele violenţei în familie, vor putea beneficia de subvenţii de la bugetul de stat sau, după caz, de la bugetele locale, în condiţiile legii.

     Autori:  Comisia juridică şi iniţiatorii propunerilor legislative.

	     Textul este necesar în vederea stimulării implicării  organizaţiilor neguvernamentale şi a  societăţii civile, în general, în combaterea fenomenului de violenţă în familie.

	8.
	Capitolul II

Consiliul de familie

    Art.4 (1) Consiliul de familie este asociaţia benevolă, fără personalitate juridică şi fără scop lucrativ, formată din membrii familiei ce au capacitate deplină de exerciţiu, conform legii ţării ai cărei cetăţeni sunt, ori, în cazul apatrizilor, conform legii ţării  în care îşi au domiciliul, nu au fost condamnaţi de către o instanţă de judecată pentru săvârşirea  unei  infracţiuni  împotriva altui membru al familie şi nu sunt decăzuţi din drepturile părinteşti. 
     (2) Nu pot exercita calitatea de membru al consiliului de familie cei care, potrivit legii, sunt în executarea unei pedepse sau măsuri privative de libertate ori care,  pentru a participa la lucrările consiliului, ar trebui să încalce interdicţia de a părăsi localitatea.

     (3) Calitatea de membru al consiliului de familie nu se pierde prin neuz.

	   Capitolul II – se elimină.

	      Prevederile art.4 şi 5 din cuprinsul Capitolului II, cu unele modificări au fost preluate şi inserate în cuprinsul Capitolului V „Medierea în cazurile de violenţă în familie”, la art.22 şi 23.
     S-a avut în vedere o mai bună sistematizare a textului.

	
	
	
	

	
	(4)     În consiliul de familie participă şi tutorii, pentru membrul de familie pe care îl reprezintă.
(5) Dezbaterile în consiliul de familie nu constituie probă în justiţie. 

     Art.5 – (1) Consiliul de familie asigură medierea între membrii familiei, în scopul evitării situaţiilor conflictuale, al aplanării celor existente, precum şi al evitării violenţelor în familie şi a consecinţelor acestora.
       (2) Convocarea consiliului de familie poate fi făcută de oricare dintre  membrii acestuia sau de către asistentul familial. Convocarea poate fi făcută direct sau prin intermediul mijloacelor de informare în masă. 
     (3) Convocarea consiliului de familie trebuie să indice data şi locul unde se vor ţine dezbaterile consiliului.

	          Autori:  Comisia juridică şi iniţiatorii propunerilor legislative.


	

	9.
	Capitolul III
Agenţia Naţională pentru Protecţia Familiei


	      Prin renumerotare, Capitolul III devine Capitolul II,  menţinându-şi acelaşi titlu.

	     Pentru o mai bună sistematizare a textului proiectului de lege.

	10.
	     Art. 6 - (1) Se înfiinţează Agenţia Naţională pentru Protecţia Familiei, denumită în continuare Agenţia, ca organ de specialitate în subordinea Ministerului Sănătăţii şi Familiei. 
      (2) Obiectivele Agenţiei sunt: 

     a) promovarea valorilor familiale, îndeosebi a înţelegerii şi întrajutorării în familie şi excluderea soluţiilor violente în relaţiile dintre membri;

      b) ajutarea membrilor de familie aflaţi în dificultate datorită actelor de violenţă in familie;

     c) ajutarea, prin tratamente de reabilitare, atât a victimelor, cât şi a agresorilor ( dezalcoolizare, dezintoxicare, tratamente psihologice şi psihiatrice de reducere a comportamentului violent);

     d) protejarea victimelor şi, în special, a minorilor, atât prin măsuri de natură a păstra confidenţialitatea numelui şi identităţii sale, în general, cât şi prin măsuri de protecţie psihologică a minorilor, în timpul desfăşurării procesului;
     e) iniţierea şi coordonarea parteneriatelor sociale, în scopul prevenirii şi combaterii violenţelor familiale. 

   (3) Sediul Agenţiei şi modul de organizare şi funcţionare al acesteia se stabilesc prin hotărâre a Guvernului. 


	     Prin renumerotare, art.6 devine art.8, cu următorul cuprins:
      Art. 8 - (1) Se înfiinţează Agenţia Naţională pentru Protecţia Familiei, denumită în continuare agenţia, ca organ de specialitate în subordinea Ministerului Sănătăţii şi Familiei. 

     (2) Obiectivele agenţiei sunt: 

     a) promovarea valorilor familiale, a înţelegerii şi întrajutorării în familie, prevenirea şi combaterea violenţei în relaţiile dintre membri;

      b) sprijinirea membrilor de familie aflaţi în dificultate ca urmare a  actelor de violenţă în familie;
     c) sprijinirea victimelor prin programe de recuperare a sănătăţii şi de reinserţie socială;

     d)  asistarea agresorilor prin tratamente de dezalcoolizare, dezintoxicare, psihologice şi psihiatrice;

e) protejarea victimelor şi, în special, a minorilor, prin măsuri de păstrare a confidenţialităţii identităţii lor, precum şi prin măsuri  de protecţie psihologică a acestora, în timpul instrumentării cazului;

     f) iniţierea şi coordonarea parteneriatelor sociale, în scopul prevenirii şi combaterii violenţei în familie. 
     (3) Sediul agenţiei organizarea,  funcţionarea şi finanţarea acesteia se stabilesc prin hotărâre de  Guvern.

Autor: Comisia juridică.

	     Pentru rigoare juridică şi acurateţea textului.

     Pentru o mai bună sistematizare a textului lit.c) referitor la  obiectivele Agenţiei cu privire la victime şi agresori, prevederile  au fost separate în două texte, lit.c) şi d).

     Pentru rigoarea textului.

     Pentru consecvenţă în redactare.

     Pentru rigoarea textului.

	11.
	      Art. 7 – Pentru realizarea obiectivelor în domeniul îngrijirii şi protecţiei victimelor violenţei în familie, Agenţia are următoarele atribuţii:

     a) elaborarea, fundamentarea şi aplicarea strategiei şi a programelor în domeniul îngrijirii şi protecţiei victimelor violenţei în familie;

     b) controlarea aplicării reglementărilor din domeniul propriu, precum şi al activităţii unităţilor care îşi desfăşoară activitatea sub autoritatea sa;

      c) finanţarea sau, după caz, cofinanţarea programelor specifice în domeniul apărării şi consolidării familiei, precum şi a îngrijirii şi protecţiei victimelor violenţei în familie;

     d) înfiinţarea de adăposturi, precum şi de linii telefonice de urgenţă, cu apel gratuit, pentru victimele violenţei familiale; 

     e) instruirea, autorizarea şi coordonarea activităţii profesionale a asistenţilor familiali;

f) efectuarea de studii şi cercetări, elaborarea de strategii, prognoze, realizarea şi publicarea de materiale ştiinţifice ori promoţionale specifice; 

     g) realizarea unei baze de date pentru gestionarea eficientă a situaţiilor de criză familiale; 

    h) implicarea şi sprijinirea iniţiativelor partenerilor sociali în rezolvarea problemei violenţei în familie; 

i) înfiinţarea de centre de tratament şi reabilitare (centre de dezalcoolizare, centre de dezintoxicare, centre de consiliere psihologică pentru atenuarea comportamentului violent), destinate victimelor şi agresorilor, coparticipanţi în violenţele familiale. 


	     Prin renumerotare, art.7 devine art.9 cu următorul cuprins:

     Art. 9 – (1) Pentru realizarea obiectivelor în domeniul îngrijirii şi protecţiei victimelor violenţei în familie, agenţia are următoarele atribuţii:

     a) elaborarea, fundamentarea şi aplicarea strategiei şi a programelor în domeniul îngrijirii şi protecţiei victimelor violenţei în familie;

     b ) controlarea aplicării reglementărilor din domeniul propriu, precum şi al activităţii unităţilor care îşi desfăşoară activitatea sub autoritatea sa;

     c) finanţarea sau, după caz, cofinanţarea programelor specifice în domeniul apărării şi consolidării familiei, precum şi a îngrijirii şi protecţiei victimelor violenţei în familie;

     d) înfiinţarea de adăposturi şi de linii telefonice de urgenţă, pentru victimele violenţei în familie; 

     e) instruirea, autorizarea şi coordonarea activităţii profesionale a asistenţilor familiali;

     f) organizarea de cursuri de cunoaştere a formelor de violenţă în familie;
      g) efectuarea de studii şi cercetări, elaborarea de strategii, prognoze, realizarea şi publicarea de materiale ştiinţifice şi promoţionale specifice; 

     h) realizarea  bazei de date pentru gestionarea   situaţiilor de violenţă în familie; 

    i) implicarea şi sprijinirea iniţiativelor partenerilor sociali în rezolvarea problemei violenţei în familie; 

j) înfiinţarea de centre de recuperare pentru victimele violenţei în familie;

k) înfiinţarea de centre de asistenţă destinate agresorilor.

     (2) Agenţia decontează cheltuielile legate de adăposturi, consiliere juridică şi psiho-socială, servicii medicale de urgenţă, telefoane de urgenţă şi de eliberare a certificatelor medico-legale pentru victimele violenţei în familie.

     Autori:Comisia juridică, şi deputat Anca Boagiu.
	     Pentru acurateţea textului şi consecvenţă în exprimare.
     Textul introdus la lit.f) este necesar pentru completarea atribuţiilor Agenţiei şi cu această competenţă.

     Pentru acurateţe şi consecvenţă în exprimare.

     Pentru o mai clară delimitare a competenţelor Agenţiei în ceea ce priveşte asistenţa victimelor şi respectiv a agresorilor prevăzute la lit.i),  textul a fost sistematizat în dispoziţiile  lit.j) şi k).

      Pentru precizarea autorităţii publice care suportă aceste cheltuieli.

	12.

	     Art.8 - (1) Agenţia reglementează modul de evaluare a nevoilor sociale în domeniul violenţei în familie şi metodologia de acţiune, în cazurile care necesită intervenţia asistenţilor familiali. 

    (2) De asemenea, Agenţia elaborează standardele de calitate a serviciilor sociale din domeniul protecţiei victimelor violenţei în familie şi normele metodologice corespunzătoare, care se aprobă prin hotărâre a Guvernului. 

       (3) Anual, ministrul sănătăţii şi familiei prezintă Guvernului un raport privind aplicarea standardelor şi a metodologiei prevăzute la alin.(2). 


	     Prin renumerotare, art.8 devine art.10 cu  următorul cuprins:

     Art.10 - (1) Agenţia  instituie modul de evaluare a nevoilor sociale în domeniul violenţei în familie şi metodologia de acţiune, în cazurile care necesită intervenţia asistenţilor familiali. 

      (2) Agenţia elaborează standardele de calitate a serviciilor sociale din domeniul protecţiei victimelor violenţei în familie şi normele metodologice corespunzătoare, care se aprobă prin hotărâre a Guvernului. 

     (3) Ministrul sănătăţii  şi familiei prezintă anual Guvernului un raport privind aplicarea standardelor şi a metodologiei prevăzute la alin.(2). 

     Autor: Comisia juridică.

	     Pentru acurateţea textului.

	13.
	     Art. 9 - (1) Agenţia este condusă de un director, cu rang de secretar de stat, care este numit prin decizie a primului-ministru, la propunerea ministrului sănătăţii şi familiei, cu avizul ministrului muncii şi solidarităţii sociale. 

     (2) Pe lângă director, funcţionează un Consiliu de coordonare, cu rol consultativ, numit de ministrul sănătăţii şi familiei.


	     Prin renumerotare, art.9 devine art.11 cu acelaşi conţinut.
	

	14.
	     
	     După art.9, devenit art.11 prin renumerotare, se introduce un articol nou, art.12,  cu următorul cuprins:

  Art. 12 - La nivelul fiecărui judeţ şi al sectoarelor municipiului Bucureşti se înfiinţează centre în subordinea Agenţiei Naţionale pentru Protecţia Familiei.

     Autor: deputat Cornel Bădoiu.

	     Textul este necesar pentru precizarea unităţilor prin care Agenţia urmează să-şi desfăşoare activitatea în teritoriu.

	15.
	Capitolul IV

Asistenţi Familiali
	     Prin renumerotare, Capitolul IV devine Capitolul III cu acelaşi titlu

     
	

	16.
	     Art. 10 - (1) Asistenţii familiali sunt asistenţii sociali autorizaţi de către Agenţie pentru asigurarea asistenţei sociale în probleme specifice relaţiilor familiale. 

     (2) Instruirea specifică a asistenţilor familiali şi coordonarea, sub aspect profesional a activităţii lor, sunt realizate de către Agenţie.

	     Prin renumerotare art.10 devine art.13, cu  următorul cuprins:
     Art. 13 - (1) Asistenţii familiali sunt asistenţi sociali autorizaţi de către agenţie pentru asigurarea asistenţei  specifice relaţiilor familiale. 

      (2) Instruirea asistenţilor familiali şi coordonarea activităţii lor se realizează de către agenţie.
      (3) Agenţia stabileşte criterii de vârstă, pregătire profesională, sănătate fizică şi mentală precum şi de moralitate pentru ocuparea  funcţiei de asistent  familial.

     Autori: Comisia juridică şi deputat Cornel Bădoiu.

	      Pentru acurateţea textului.

     Este necesară precizarea autorităţii  publice care stabileşte criterii pentru ocuparea funcţiei de asistent familial, precum şi enumerarea acestora.

	17.
	     Art. 11 - Asistenţii familiali sprijină activitatea consiliilor de familie, în care scop pot convoca aceste consilii şi participă, cu acordul membrilor, la întrunirile lor. 


	     Art.11 – se elimină.

     Autor: Comisia juridică.
	     Textul  nu este necesar, prevederea regăsindu-se la art.5, devenit prin renumerotare art.23.

	18.
	      Art. 12 – (1) In activitatea lor, asistenţii familiali sunt investiţi cu următoarele atribuţii: 

      a) identifică şi ţin evidenţa familiilor în care apar conflicte ce pot cauza violenţe; 

     b) urmăresc prevenirea sau limitarea violenţelor în familie; 

     c) discută cu persoanele în cauză, în vederea identificării unor soluţii nonviolente; 
       d) solicită sprijinul unor persoane fizice sau juridice pentru rezolvarea problemelor care cauzează violenţe în familie; 
	     Prin renumerotare, art.12 devine art.14, cu  următorul cuprins:
     Art. 14 – (1) In activitatea lor, asistenţii familiali au următoarele atribuţii: 

      a) identifică şi ţin evidenţa familiilor în care apar conflicte ce pot cauza violenţe; 

     b) urmăresc desfăşurarea activităţii de prevenire  a violenţei  în familie; 

     c)  identifică soluţii neviolente prin legătura cu persoanele în cauză; 

      d) solicită sprijinul unor persoane fizice sau juridice pentru rezolvarea situaţiilor care  generează  violenţă  în familie; 


	     Pentru rigoarea şi acurateţea textului.



	
	     e) monitorizează respectarea drepturilor cuvenite persoanelor nevoite să recurgă la serviciile adăposturilor. 

     (2) În cazul în care constată exercitarea violenţelor în familie împotriva minorilor, asistenţii familiali sunt obligaţi să sesizeze de îndată Autoritatea Naţională pentru Protecţia Copilului şi Adopţie, pentru a lua măsurile prevăzute de lege, acordând, dacă este cazul, asistenţa necesară.
	     e) monitorizează respectarea drepturilor  persoanelor nevoite să recurgă la serviciile adăposturilor. 

     (2) În cazul în care constată acte de violenţă în familie împotriva minorilor, asistenţii familiali sunt obligaţi să acorde  de îndată asistenţa necesară şi să sesizeze Autoritatea Naţională pentru Protecţia Copilului şi Adopţie, respectiv serviciul public specializat de la nivel local.
     Autor: Comisia juridică.
	  Pentru rigoarea textului. 

	19.
	     
	   După art.12, devenit art.14 prin renumerotare, se introduc două  articole noi cu următorul cuprins:

     Art. 15 – Asistenţii familiali instrumentează cazul împreună cu persoana desemnată de Ministerul de Interne,  în condiţiile  prevăzute la art. 5. 

     Autori: Comisia juridică şi iniţiatorii propunerilor legislative.

	     Pentru precizarea persoanelor care instrumentează cazuri de violenţă în familie.



	20.
	   
	      Art. 16 – Ministerul de Interne  şi agenţia vor stabili împreună procedura de conlucrare  a persoanelor desemnate şi a asistenţilor familiali în prevenirea şi monitorizarea cazurilor de violenţă în familie. 

     Autori: Comisia juridică şi iniţiatorii propunerilor legislative.


	      Pentru stabilirea procedurii de conlucrare în instrumentarea cazurilor de violenţă în familie.

	21.
	
	     După capitolul III se introduce un capitol nou, care devine capitolul IV, cu următorul titlu:

Capitolul IV
Măsuri de prevenire şi combatere a violenţei în familie


	

	22.
	     
	     La capitolul IV se introduc trei articole noi, care devin art. 17, 18  şi 19, cu următorul cuprins:     
     Art. 17 – (1) Persoanele desemnate de către autorităţile publice pentru instrumentarea cazurilor de violenţă în familie vor avea  următoarele atribuţii principale:
a) monitorizarea cazurilor de violenţă în familie din sectorul sau unitatea teritorială deservită; culegerea informaţiilor asupra acestora; întocmirea unei evidenţe separate; asigurarea accesului la informaţii la cererea organelor judiciare şi a părţilor sau reprezentanţilor acestora;
b) informarea şi sprijinirea lucrătorilor  poliţiei care în cadrul activităţii lor specifice întâlnesc situaţii de violenţă în familie;
c) identificarea situaţiilor de risc pentru părţile implicate în conflict şi îndrumarea acestora spre servicii de specialitate;
d) colaborarea cu instituţii locale de protecţie a copilului şi raportarea cazurilor, în conformitate cu legislaţia în vigoare;
e) îndrumarea părţilor aflate în conflict în vederea medierii;
f) solicitarea de informaţii cu privire la rezultatul medierii;
g) instrumentarea cazului împreună cu asistentul familial. 
(2) În cazul comiterii actelor de violenţă în familie, organele de poliţie intervin la sesizarea victimei, a altui membru de familie sau a unei  autorităţi.

(3) Lucrătorul de poliţie va anunţa imediat autoritatea competentă la nivel local, în legătură cu situaţia victimei. 

     Autori: Comisia juridică, iniţiatorii propunerilor legislative şi deputat Anca Boagiu.

	      Textul este necesar în vederea stabilirii atribuţiilor şi definirii competenţelor persoanelor desemnate de către autorităţile publice în ceea ce priveşte combaterea violenţei în familie.

	23.
	     
	     Art. 18 –Ministerul Sănătăţii şi Familiei împreună cu Ministerul de Interne elaborează  şi difuzează materiale documentare privind cauzele şi consecinţele violenţei în familie. 
     Autori: Comisia juridică şi iniţiatorii propunerilor legislative.


	     Pentru desemnarea autorităţilor direct implicate în documentarea şi difuzarea materialelor referitoare la violenţa în familie.

	24.
	
	     Art. 19 - Ministerul Educaţiei şi Cercetării realizează, cu sprijinul celorlalte ministere implicate şi în colaborare cu organizaţiile neguvernamentale cu activitate în domeniu, programe educative pentru părinţi şi copii, în vederea prevenirii violenţei în familie.

     Autori: Comisia juridică şi iniţiatorii propunerilor legislative.


	     Pentru desemnarea autorităţilor care realizează programe educative în scopul prevenirii violenţei în familie.



	25.
	     
	     După Capitolul IV se introduce un capitol nou, Capitolul V cu următorul titlu:
Capitolul V
Medierea în cazurile de violenţă în familie


	     În acest capitol au fost preluate unele prevederi din art.4 şi 5 ale Capitolului II din textul  adoptat de Senat, intitulat „Consiliul de familie”.

	26.
	     
	     La Capitolul V se introduc patru texte, care devin art.20,  21, 22 şi 23 cu următorul cuprins:

     Art. 20 – Cazurile de violenţă în familie pot fi supuse medierii la cererea părţilor. Persoanele cu atribuţii în instrumentarea unui caz de violenţă în familie  vor îndruma părţile în acest sens.

     Autori: Comisia juridică şi iniţiatorii propunerilor legislative.


	     Textul este justificat pentru precizarea părţilor şi a mijloacelor necesare în medierea cazurilor de violenţă în familie.

	27.
	     
	     Art. 21 – (1) Prevenirea situaţiilor conflictuale şi medierea între membrii familiei se realizează prin intermediul consiliului de familie sau de către mediatori autorizaţi.

(2) Medierea nu împiedică desfăşurarea procesului penal sau aplicarea dispoziţiilor prezentei legi. 

     Autori: Comisia juridică şi iniţiatorii propunerilor legislative.


	     Textul este necesar pentru aceleaşi considerente menţionate la art.20.

	28.
	
	          Art. 22 – (1) Consiliul de familie este asociaţia fără personalitate juridică şi fără scop patrimonial, formată din membrii familiei ce au capacitate deplină de exerciţiu, conform legii. 

     (2) Nu pot exercita calitatea de membru al consiliului de familie cei care, potrivit legii, sunt în executarea unei pedepse sau măsuri privative de libertate ori care,  pentru a participa la lucrările consiliului, ar trebui să încalce interdicţia de a părăsi localitatea.

      (3) Calitatea de membru al consiliului de familie nu se pierde prin neuz.
     (4) În consiliul de familie participă şi tutorii, pentru membrul de familie pe care îl reprezintă.

     Autori: Comisia juridică şi iniţiatorii propunerilor legislative.


	     Pentru o mai bună sistematizare a textului, prevederile art.4 din proiectul de lege  adoptat de Senat au fost preluate la acest capitol într-o formă îmbunătăţită.


	29.
	
	      Art. 23 – Întrunirea consiliului de familie se poate face la propunerea unuia dintre  membrii acestuia sau a asistentului familial.    
      Autori: Comisia juridică şi iniţiatorii propunerilor legislative.


	           Pentru o mai bună sistematizare a textului, prevederile art.5 din proiectul de lege  adoptat de Senat au fost preluate la acest capitol într-o formă îmbunătăţită.



	30.
	Capitolul V

Centrele pentru adăpostirea victimelor violenţei în familie


	     Prin renumerotare, Capitolul V devine Capitolul VI cu acelaşi titlu.

	

	31.
	     Art. 13 – (1) În sensul prezentei legi, violenţa în familie reprezintă orice faptă săvârşită de către un membru al familiei,  cu intenţia de a provoca unuia sau mai multor membrii ai familiei o suferinţă fizică ori psihică.

     (2) Centrele pentru adăpostirea victimelor violenţei în familie, denumite în continuare adăposturi, sunt unităţi de asistenţă socială, de regulă fără personalitate juridică, care asigură protecţie, găzduire, îngrijire şi consiliere victimelor violenţelor în familie, nevoite să recurgă la acest serviciu de asistenţă socială. 
     (3) Primirea victimelor în adăpost se face numai în caz de urgenţă sau cu aprobarea scrisă a asistentului familial, atunci când izolarea victimei de agresor se impune ca măsură de protecţie absolut necesară,într-unul din cazurile următoare:

a) când rămânerea în domiciliu pune în pericol viaţa victimelor;

b) agresorul este alcoolic sau toxicoman, a fost condamnat pentru infracţiuni ca: omor, lovituri cauzatoare  de moarte, tentativă de omor, viol;

c) când printre victime sunt şi minori.
     (4) Izolarea victimelor de agresori trebuie să se bazeze numai pe consimţământul victimelor. Pentru protecţia victimelor, asistenţii familiali pot solicita sprijinul organelor de poliţie. 

     (5) Organizarea şi funcţionarea adăposturilor  se stabilesc prin hotărârea consiliilor locale, cu avizul Agenţiei şi cu respectarea standardelor de calitate a serviciilor sociale în domeniu şi a normelor metodologice prevăzute la art. 8 alin.(2). 

     (6) Adăposturile pot fi publice sau private, în funcţie de natura finanţării. Înfiinţarea adăposturilor publice revine consiliilor judeţene, respectiv Consiliului General al municipiului Bucureşti, şi consiliilor locale, cu avizul Agenţiei. 

     (7) In cazul acordării de subvenţii adăposturilor private, instituţia care a acordat subvenţia participă la administrarea acestora sau, după caz, controlează folosirea fondurilor astfel alocate. 

     (8) Adăposturile publice constituie proprietate privată a comunităţii. Prevederile alin.(7) se aplică şi pentru aceste adăposturi. 

     (9) Adăposturile  trebuie să asigure gratuit următoarele servicii sociale, cu respectarea standardelor de calitate, atât victimei cât şi minorilor aflaţi în îngrijirea acesteia: protecţie împotriva agresorului, îngrijire medicală, hrană, cazare, asistenţă psihologică şi consiliere juridică, pe o perioadă determinată, până la rezolvarea situaţiei familiale. In cazul persoanelor care nu-şi pot asigura singure cazarea şi hrana, acestea vor avea drept de şedere în adăpost până la rezolvarea acestor deziderate de către stat sau de către organizaţiile neguvernamentale, prin cursuri de calificare profesională, internarea minorilor în aşezăminte sociale, etc.


	     Prin renumerotare, art.13 devine art.24 cu următorul cuprins:

      Art. 24 – (1) Centrele pentru adăpostirea victimelor violenţei în familie, denumite în continuare adăposturi, sunt unităţi de asistenţă socială, de regulă fără personalitate juridică, care asigură protecţie, găzduire, îngrijire şi consiliere victimelor violenţei în familie, nevoite să recurgă la acest serviciu de asistenţă socială. 

     (2) Primirea victimelor în adăpost se face numai în caz de urgenţă sau cu aprobarea scrisă a asistentului familial, atunci când izolarea victimei de agresor se impune ca măsură de protecţie. Persoanelor  care au  comis actul de agresiune le este interzis accesul în incinta adăpostului unde se găsesc victimele. 

     (3) Izolarea de agresori a victimelor  se face cu  consimţământul acestora sau, după caz, a reprezentantului legal. 

     (4) Organizarea şi funcţionarea adăposturilor publice 
se stabilesc prin hotărârea consiliilor locale, cu avizul agenţiei şi cu respectarea standardelor de calitate a serviciilor sociale în domeniu şi a normelor metodologice prevăzute la art. 10 alin.(2). 

     (5) Adăposturile pot fi publice sau private, în funcţie de natura finanţării. Înfiinţarea adăposturilor publice revine consiliilor judeţene, respectiv Consiliului General al municipiului Bucureşti, şi consiliilor locale, cu avizul agenţiei. 

     (6) In cazul acordării de subvenţii adăposturilor private, instituţia care a acordat subvenţia participă la administrarea acestora sau, după caz, controlează folosirea fondurilor astfel alocate. 

     (7) Adăposturile publice constituie domeniul privat al comunităţii. Prevederile alin.(6) se aplică şi pentru aceste adăposturi. 

     (8) Adăposturile publice trebuie să asigure gratuit următoarele servicii sociale, cu respectarea standardelor de calitate, atât victimei cât şi minorilor aflaţi în îngrijirea acesteia: protecţie împotriva agresorului, îngrijire medicală, hrană, cazare, asistenţă psihologică şi consiliere juridică, pe o perioadă determinată, până la rezolvarea situaţiei familiale. In cazul persoanelor care nu-şi pot asigura singure cazarea şi hrana, acestea vor avea drept de şedere în adăpost până la rezolvarea acestor deziderate de către stat sau de către organizaţiile neguvernamentale, prin cursuri de calificare profesională, internarea minorilor în aşezăminte sociale, etc.

 Autor: Comisia juridică.

	     Se elimină prevederile alin. 1, întrucât definiţia  noţiunii de  „violenţă în familie” se regăseşte în  cuprinsul art.2.

     Pentru consecvenţă în  redactare.

     Nu se justifică o enumerare limitativă a cazurilor în care pot fi luate măsuri de izolare, întrucât,  în practică, pot surveni şi alte situaţii.

     Textul tezei a II – a este  preluat de la art. 14 alin.(1) din proiectul adoptat de Senat, avându-se în vedere că, prin conţinutul său, se justifică inserarea acestuia în cuprinsul articolului 13, devenit prin renumerotare art.24.

     Pentru rigoarea textului.
     Pentru rigoare juridică şi pentru corelarea textelor, ca urmare a articolelor nou introduse.

     Pentru rigoare textului şi pentru corelare.

     Pentru rigoarea textului.



	32.
	     Art. 14 - (1) Corpurile gardienilor publici înfiinţate pe lângă consiliile judeţene şi Consiliul General al municipiului Bucureşti asigură paza adăposturilor publice din zona de competenţă. Persoanei care a comis actul de agresiune îi este interzis accesul în incinta adăpostului unde se găseşte victima. 

     (2) La primirea în adăpost, se aduc la cunoştinţa victimei mijloacele juridice prin care să-şi protejeze bunurile rămase la agresor, cum ar fi: notificarea prin executor judecătoresc a înlăturării acordului tacit pentru înstrăinarea bunurilor comune sau asigurarea de dovadă, prin expertiză judiciară. Consultanţa juridică este gratuită, iar primarul poate asigura suportarea, cel puţin în parte, a cheltuielilor corespunzătoare. 

     (3) Prevederile alin.(2) se aplică şi pentru obţinerea certificatelor medico-legale. 

      (4) Toate adăposturile publice trebuie arondate la un spital sau altă unitate sanitară, care să asigure îngrijirea medicală şi psihiatrică. Arondarea se face de către consiliul local sau, după caz, de către consiliul judeţean, cu acordul Ministerului Sănătăţii şi Familiei şi al proprietarului adăpostului. Arondarea este o condiţie fără de care nu se poate acorda avizul de funcţionare al adăpostului, prevăzut la art.13 alin.(5). 
      (5) Ministerul de Interne, prin unităţile de poliţie, va sprijini corpurile gardienilor publici pentru exercitarea atribuţiilor ce le revin, în condiţiile prevăzute de lege. 


	     Prin renumerotare, art.14 devine art.25 cu următorul cuprins:

     Art. 25 - (1) Corpurile gardienilor publici înfiinţate pe lângă consiliile judeţene şi Consiliul General al municipiului Bucureşti asigură paza adăposturilor publice din zona de competenţă. 

     (2) La primirea în adăpost, se aduc la cunoştinţa victimei mijloacele juridice prin care să-şi protejeze bunurile rămase la agresor, cum ar fi: notificarea prin executor judecătoresc a înlăturării acordului tacit pentru înstrăinarea bunurilor comune sau asigurarea de dovadă, prin expertiză judiciară. Consultanţa juridică este gratuită, iar primarul poate asigura suportarea, cel puţin în parte, a cheltuielilor corespunzătoare. 

      (3) Prevederile alin.(2) se aplică şi pentru obţinerea certificatelor medico-legale. 

      (4) Toate adăposturile publice trebuie arondate la un spital sau altă unitate sanitară, care să asigure îngrijirea medicală şi psihiatrică. Arondarea se face de către consiliul local sau, după caz, de către consiliul judeţean, cu acordul Ministerului Sănătăţii şi Familiei şi al proprietarului adăpostului. Arondarea este o condiţie fără de care nu se poate acorda avizul de funcţionare al adăpostului, prevăzut la art.24 alin.(4). 
      (5) Ministerul de Interne, prin unităţile de poliţie, va sprijini corpurile gardienilor publici pentru exercitarea atribuţiilor ce le revin, în condiţiile prevăzute de lege. 

     Autor: Comisia juridică.

	     Pentru o mai bună sistematizare a textului, prevederile tezei a II-a au fost inserate în cuprinsul art.13, devenit, prin renumerotare, art.24.

     Pentru corelarea textelor, ca urmare a  articolelor nou introduse.

	33.
	     Art. 15 - Internarea victimelor sau agresorilor în centre de tratament şi reabilitare se face numai cu acordul acestora. Pentru minori, acordul este dat de părinţi sau de tutorele legal.


	     Prin renumerotare, art.15 devine art.26 cu acelaşi conţinut.

	

	34.
	
	     După  capitolul VI, se introduce un capitol nou, care devine Capitolul VII cu următorul titlu:

Capitolul VII
Măsuri de protejare a victimelor violenţei în familie


	

	35.
	     
	     După art.15, devenit art.26, se introduc trei texte, care devin art.27 – 29 cu următorul cuprins:

     Art.  27 – (1) În cursul urmăririi penale sau al judecăţii, instanţa de judecată, la cererea victimei sau din oficiu, ori de câte ori există probe sau indicii temeinice că un membru  de  familie  a  săvârşit  un  act de violenţă cauzator de suferinţe fizice sau psihice asupra  unui alt membru, poate dispune, în mod provizoriu, una dintre măsurile prevăzute la art. 113 - 114 din Codul  penal. 
     (2) Măsurile prevăzute la alin. (1) încetează la  dispariţia stării de pericol care a determinat luarea  acestora.
      Autori: Comisia juridică şi iniţiatorii propunerilor legislative.


	     Pentru precizarea dispoziţiilor legale în temeiul cărora pot fi luate măsuri de protejare a victimelor violenţei în familie.

	36.
	     
	     Art. 28 - (1) Măsurile prevăzute la art.27 se dispun de  instanţa de judecată prin încheiere motivată.

     (2) Câte un exemplar de pe încheiere se înmânează părţilor, iar în cazul lipsei unei părţi se va afişa la uşa locuinţei.
     (3) Încheierea instanţei poate fi atacată separat cu recurs în termen de 3 zile de la pronunţare pentru cei prezenţi şi de la comunicare pentru cei lipsă. Recursul nu este suspensiv de  executare. 

           Autori: Comisia juridică şi iniţiatorii propunerilor legislative.


	     Pentru precizarea reglementării procedurii în cazul luării măsurilor de protecţie a victimelor violenţei în familie.

	37.
	     
	     Art. 29 - Persoana cu privire la care s-a luat una dintre măsurile prevăzute la art. 27 poate cere  oricând, în cursul procesului penal, instanţei competente a judeca fondul cauzei, revocarea măsurii, când temeiurile care au impus luarea acesteia au încetat. 

    Autori: Comisia juridică şi iniţiatorii propunerilor legislative.

	     Pentru aceleaşi considerente menţionate la art.28.

	38.
	Capitolul VI

Sancţiuni


	     Prin renumerotare, Capitolul VI devine Capitolul VIII, cu  acelaşi  titlu

	

	39.
	     Art. 16 - Constituie contravenţii şi se sancţionează cu amendă între 10 - 50 milioane lei, dacă potrivit legii penale nu constituie infracţiuni, următoarele fapte: 

      a) refuzul primirii în adăpost ori refuzul de a acorda, la solicitarea motivată a asistentului familial, îngrijire medicală gratuită celui aflat în suferinţă vizibilă, pentru înlăturarea consecinţelor violenţelor; 

 b) nesesizarea de către asistentul familial, în condiţiile prevăzute de art. 12 alin.(2), a Autorităţii pentru Protecţia Copilului şi Adopţie; 

 c) schimbarea destinaţiei adăpostului. 

     (2) Constituie contravenţie şi se sancţionează cu amendă între 2.000. 000 şi 5.000.000 lei refuzul părăsirii adăpostului, indiferent de motiv, în momentul în care condiţiile care au determinat internarea au dispărut. 

     (3) Constituie contravenţie şi se sancţionează cu amenda între 2.000.000 şi 5.000.000 lei încercarea persoanei ce a comis acte de agresiune de a pătrunde în incinta adăpostului în care se află sau crede ca se află victima. 

     (4) Contravenţiile se constată şi sancţiunile se aplică, conform legii, de către asistenţii familiali, primari sau împuterniciţii acestuia. 

(4) Contravenţiilor le sunt aplicabile dispoziţiile Legii pentru aprobarea Ordonanţei Guvernului nr.2/2001 privind regimul juridic al contravenţiilor, cu excepţia  art.28 şi  art.29. 

	      Prin renumerotare, art.16 devine art.30 cu următorul cuprins:

     Art. 30 – (1) Constituie contravenţii, dacă potrivit legii penale nu  constituie infracţiuni, şi se sancţionează cu amendă între 10.000.000 lei şi 50.000.000 lei, următoarele fapte: 

     a) refuzul primirii în adăpost ori refuzul de a acorda, la solicitarea motivată a asistentului familial, îngrijire medicală gratuită celui aflat în suferinţă vizibilă, pentru înlăturarea consecinţelor violenţelor; 

b) nesesizarea de către asistentul familial, în condiţiile prevăzute de art. 14 alin.(2), a Autorităţii Naţionale pentru Protecţia Copilului şi Adopţie, respectiv a serviciului public specializat de la nivel local.    

 c) schimbarea destinaţiei adăpostului. 
     (2) Constituie contravenţie şi se sancţionează cu amendă între 5.000. 000 lei şi 10.000.000 lei refuzul părăsirii adăpostului, indiferent de motiv, în momentul în care condiţiile care au determinat internarea au dispărut. 

     (3) Constituie contravenţie şi se sancţionează cu amenda între 5.000.000 lei şi 10.000.000 lei încercarea persoanei ce a comis acte de agresiune de a pătrunde în incinta adăpostului în care se află sau crede ca se află victima. 

     (4) Contravenţiile se constată şi sancţiunile se aplică, conform legii, de către asistenţii familiali, primari sau împuterniciţii acestuia. 

     (5) Contravenţiilor le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată prin Legea nr.180/2002, cu modificările ulterioare, cu excepţia  art.28 şi  art.29. 

     Autor: Comisia juridică.


	     Pentru rigoarea textului.

     Pentru corelarea textelor, ca urmare a articolelor nou introduse.

     Cuantumul amenzilor  a fost majorat pentru corelare cu prevederile  Ordonanţei Guvernului nr.2/2001.

      Pentru respectarea normelor de tehnică legislativă în ceea ce priveşte redarea corectă a  actului normativ invocat.

	40.
	     Art.17 – Agenţia poate aplica, atunci când constată încălcarea de către asistenţii familiali a obligaţiilor ce le revin sau nerespectarea normelor de organizare şi funcţionare a adăposturilor, următoarele sancţiuni:

     a) avertisment;

     b) suspendarea autorizării asistentului familial sau a funcţionării adăpostului  pe termen de  1 - 3 luni;

     c) anularea autorizării asistentului familial sau închiderea adăpostului.
	     Art.17 , prin renumerotare, devine art.31 cu acelaşi conţinut.
	

	41.
	Capitolul VII

Dispoziţii finale


	     Prin renumerotare, Capitolul VII devine Capitolul IX cu acelaşi  titlu.


	

	42.
	 Art. 18 - (1) Prezenta lege intră în vigoare  la data publicării ei în Monitorul Oficial al României şi se pune în aplicare în termen de 90 de zile de la data publicării. 

     (2) In termen de 30 de zile de la intrarea în vigoare a prezentei legi, Guvernul va aproba, prin hotărâre, la propunerea Ministerului Sănătăţii şi Familiei, standardele şi normele metodologice prevăzute la art. 8 alin.(2).

	Prin renumerotare, art.18 devine art.32 cu următorul cuprins:
      Art. 32 - (1) In termen de 30 de zile de la intrarea în vigoare a prezentei legi, Guvernul va aproba, prin hotărâre, la propunerea Ministerului Sănătăţii şi Familiei, standardele şi normele metodologice prevăzute la art. 10 alin.(2).

   (2) Prezenta lege intră în vigoare la   90 de zile de la data publicării ei în Monitorul Oficial al României, Partea I. 

      Autor: Comisia juridică.


	     Pentru respectarea normelor de tehnică legislativă, şi pentru corelarea textelor.


ANEXA 2

AMENDAMENTE  RESPINSE :

	Nr.

Crt.
	Articolul

(text iniţial)
	Amendamentul propus

şi autorul acestuia
	Motivare

1. Argumente pentru susţinere.

2. Argumente pentru respingere.

	1.
	     Art. 1 – (1) Ocrotirea şi sprijinirea familiei, dezvoltarea şi consolidarea solidarităţii familiale, bazată pe prietenie, afecţiune şi întrajutorare morală şi materială a membrilor familiei, constituie un obiectiv de interes naţional. 

       (2) Statul acţionează pentru prevenirea şi combaterea violenţei intrafamiliale, potrivit dispoziţiilor Codului penal, aşa cum a fost completat şi modificat prin legea nr. 197 / 2000 pentru modificarea şi completarea unor dispoziţii din Codul penal şi a dispoziţiilor Legii nr. 705 / 2001 privind sistemul naţional de asistenţă socială şi a prevederilor prezentei legi. 


	     Art.1 se modifică şi va avea următorul cuprins:

     Art. 1 – (1) Ocrotirea şi sprijinirea familiei, dezvoltarea şi consolidarea solidarităţii familiale, bazată pe prietenie, afecţiune şi întrajutorare morală şi materială a membrilor familiei, constituie un obiectiv de interes naţional.
     (2) Violenţa în familie reprezintă un act antisocial, iar victimele incidentelor acestui fenomen sunt, de cele mai multe ori, cele mai vulnerabile  categorii de populaţie: femeile şi copiii.
     (3) Statul acţionează pentru prevenirea şi combaterea violenţei în familie, în conformitate cu documentele internaţionale ratificate – Convenţia pentru eliminarea tuturor fenomenelor de discriminare împotriva femeii, Convenţia privind drepturile copilului …., precum şi în baza normelor legale interne - Codul penal, aşa cum a fost completat şi modificat prin Legea nr. 197 / 2000 pentru modificarea şi completarea unor dispoziţii din Codul penal şi a dispoziţiilor Legii nr. 705 / 2001 privind sistemul naţional de asistenţă socială.
     Autor: deputat Anca Boagiu.

	1. Textul alineatului (2) este necesar pentru stabilirea categoriilor de populaţie care sunt  apărate prin prevederile   prezentei legi.

2. Amendamentul a fost respins, întrucât respinge sfera persoanelor care pot fi victime ale violenţei în familie.

1. Pentru enumerarea şi a documentelor internaţionale referitoare la combaterea violenţei împotriva femeii, precum şi pentru apărarea drepturilor copilului. 

2. Trimiterea  din textul propus nu acoperă ansamblul normelor internaţionale menite să înlăture fenomenul violenţei în familie. Se menţine textul acestui alineat astfel cum a fost completat de comisie, ca fiind cuprinzător.

	2.
	     Art. 1 alin.(2) Statul acţionează pentru prevenirea şi combaterea violenţei intrafamiliale, potrivit dispoziţiilor Codului penal, aşa cum a fost completat şi modificat prin legea nr. 197 / 2000 pentru modificarea şi completarea unor dispoziţii din Codul penal şi a dispoziţiilor Legii nr. 705 / 2001 privind sistemul naţional de asistenţă socială şi a prevederilor prezentei legi.
	     Alin. (2) al art.1 se modifică şi va avea următorul cuprins:
     Art. 1 alin.(2) Statul acţionează pentru prevenirea şi combaterea violenţei în familie, potrivit dispoziţiilor Codului penal, ale Legii nr. 705 / 2001 privind sistemul naţional de asistenţă socială şi  prevederilor prezentei legi.
     Autori: deputaţii Cornel Bădoiu şi Ion Mogoş.
	1. Pentru conciziunea textului.

2. Amendamentul a fost respins, menţinându-se textul adoptat de comisie ca fiind mai cuprinzător

	3.
	     
	 După art. 1 se introduce un text nou, care devine art.2, cu următorul cuprins:

      „Art. 2 – (1) În sensul prezentei legi, violenţa în familie reprezintă orice atitudine sau comportament abuziv săvârşit  de către un  membru de familie, cu intenţia de a dobândi puterea şi controlul asupra unuia sau mai multor  membrii ai aceleiaşi familii, prin crearea de  suferinţe fizice, psihice, sexuale, economice.  Intimidarea, hăituirea , urmărirea, tulburarea de posesie,  intrarea abuzivă în domiciliu fără acordul victimei sunt considerate a fi fapte de violenţă în familie atunci când sunt săvârşite între membrii familiei.
   (2) Violenţa în familie,  în sensul prevederilor alin.(1), are loc în familie şi /sau în cadrul relaţiilor intime de tip familial, chiar dacă parteneri au domicilii separate, sau între foştii soţi sau parteneri. Violenţa în familie este un fapt antisocial indiferent de vârstă,  educaţie, poziţie socială, religie, rasă sau orientare sexuală.

     Autor: deputat Anca Boagiu.

	1. Textul este necesar pentru definirea noţiunii de „violenţă în familie”.

2. Se respinge amendamentul întrucât  enumerarea propusă este limitativă  fiind o restricţionare a definiţiei „violenţei în familie”. Prin vot, s-a introdus în proiectul de lege un articol (art.2 alin.1 şi 2) prin care se defineşte noţiunea de „violenţă în familie”. 
     

	4.
	
	     Se introduce un text nou, care devine art.5, cu următorul cuprins:

     Art. 5 – (1)Ministerul de Interne, Ministerul Justiţiei, Ministerul public, Ministerul Sănătăţii şi  al Familiei, Autoritate  Naţională pentru Protecţia Copilului şi Institutul de Medicină Legală, precum şi Ministerul Administraţiei Publice,  prin structurile  teritoriale, ale acestor organisme, vor lua măsuri  de prevenire şi combatere a violenţei în familie,  precum şi de protecţie a victimelor acestor fapte. În scopul eficientizării şi instrumentării cu celeritate a cazurilor de violenţă în familie, instituţiile menţionate vor desemna personal special instruit. 
      (2) Instituţiile prevăzute la alin.(1)  vor asigura pregătirea şi perfecţionarea continuă a personalului de intervenţie în cazul comiterii faptelor de violenţă în familie. Serviciul de reintegrare socială şi supraveghere a infractorilor va pregăti personal specializat  capabil să desfăşoare programe de terapie şi consiliere a agresorilor în vederea reabilitării, reeducării şi reintegrării sociale a acestora.

      Autor: deputat Anca Boagiu.

	     1. Pentru enumerarea tuturor autorităţilor administraţiei publice care pot contribui la prevenirea şi combaterea violenţei în familie.
  2. Amendamentul a fost respins, prin vot s-a introdus un  text nou,  care a devenit art. 5, cu un conţinut asemănător dar mai bine structurat.
1. Pentru o mai bună sistematizare a textului.

2. Amendamentul a fost respins prin vot,  prevederi asemănătoare se regăsesc în art.6, astfel cum a fost  introdus   de către membrii comisiei.

	5.
	
	     Domnul deputat Ştefan Cazimir a propus eliminarea  instituţiei „consiliul de familie” din cuprinsul  proiectului de lege.
	1. Consiliul de familie nu este o instituţie tradiţională poporului român.

2. Prin vot, s-au menţinut articolele care reglementează instituţia „consiliului de familie”, în cuprinsul Cap.V „Medierea în cazurile de violenţă în familie”, considerându-se că aceasta este utilă în medierea părţilor în cazuri de  conflicte, în vederea evitării violenţei în familie. 



	6.
	     Art. 7 – Pentru realizarea obiectivelor în domeniul îngrijirii şi protecţiei victimelor violenţei în familie, Agenţia are următoarele atribuţii:

……………………………………..
      c) finanţarea sau, după caz, cofinanţarea programelor specifice în domeniul apărării şi consolidării familiei, precum şi a îngrijirii şi protecţiei victimelor violenţei în familie;

………………………………………

	     Prin renumerotare, art.7 devine art.9 cu următorul cuprins:

     Art 9 – (1) Pentru realizarea obiectivelor în domeniul îngrijirii şi protecţiei victimelor violenţei în familie, Agenţia are următoarele atribuţii:

…………………………………….. . . . . . . . . . . . . 
      c) finanţarea şi/sau cofinanţarea programelor destinate reducerii  fenomenului violenţei în familie, precum şi îngrijirii şi protecţiei victimelor.

Dezvoltarea parteneriatului cu organismele internaţionale cu activităţi în domeniul violenţei în familie;
……………………………………………………..
     Autor: deputat Anca Boagiu.

	1. Textul trebuie completat în vederea  realizării unui parteneriat extern cu organisme internaţionale care au ca obiect de activitate combaterea violenţei în familie.

2. Amendamentul a fost respins prin vot, menţinându-se textul adoptat de comisie ca fiind cuprinzător în ceea ce priveşte enumerarea atribuţiilor Agenţiei.

	7.
	          Art. 9 - (1) Agenţia este condusă de un director, cu rang de secretar de stat, care este numit prin decizie a primului-ministru, la propunerea ministrului sănătăţii şi familiei, cu avizul ministrului muncii şi solidarităţii sociale. 

. . . . . . . . . . . . . . . . . . . . . . . . . . . . . .
	     Alin.(1) al art.9 se modifică şi va avea următorul cuprins:

     Art. 9 - (1) Agenţia este condusă de un director, care este numit prin decizie a primului-ministru, la propunerea ministrului sănătăţii şi familiei, cu avizul ministrului muncii şi solidarităţii sociale. 

. . . . . . . . . . . . . . . . . . . . . . . . . . . . . . . . . . . . . . . . .

       Autor: deputat Cornel Bădoiu
	1. Se elimină sintagma  „cu rang de secretar de stat”  întrucât rangul  acordat conducătorului agenţiei este prea mare în raport cu responsabilităţile ce îi revin potrivit prezentului proiect de lege.

2. Prin vot se menţine textul  astfel cum a fost adoptat  de Senat, avându-se în vedere  faptul că  în legislaţia actuală există prevederi potrivit cărora şi  conducătorii altor agenţii sunt asimilaţi secretarilor de stat.

